
CONTRACT DE COMODAT

I. PĂRŢILE CONTRACTANTE 

[bookmark: _GoBack]U.A.T COMUNA  CREVEDIA cu sediul în localitatea CREVEDIA, Judeţul DÂMBOVIȚA cod fiscal 4280132, reprezentată de domnul Petre Florin, având funcția de primar, în calitate de COMODANT
şi 
SERVICIUL DE UTILITĂȚI PUBLICE CREVEDIA, cu sediul in localitatea CREVEDIA, Judeţul DÂMBOVIȚA cod fiscal ......................... reprezentat de dl. ................................., având funcția de Director executiv, în calitate de COMODATAR,
am convenit încheierea prezentului contract de comodat (in continuare „Contractul") cu respectarea următoarelor clauze: 

II. OBIECTUL CONTRACTULUI
Art. 1. Obiectul contractului constituie cedarea, de catre comodant, cu titlu gratuit, a dreptului de folosinta asupra imobilului, aflat în proprietatea comodantului, înscris în cartea funciară nr. 85563, situat in sat Samurcași, str. Ernest Maftei, nr. 147 comuna Crevedia, judeţul DÂMBIVIȚA, în suprafață de 87 m.p, pentru a servi ca sediu social/domiciliu fiscal al comodatarului.

Art.2. Predarea-primirea obiectului comodatului se face la data semnării prezentului contract de comodat.

III. DURATA CONTRACTULUI
Art.3. (1) Durata contractului este de ____ (_______) ani cu începere data semnării acestuia.
(2) Contractul poate fi prelungit prin acordul părtilor pe o perioada cel puţin egala cu perioada anterior menţionată.

IV. DREPTURILE ȘI OBLIGAȘIILE 

Art. 4. Drepturile comodantului sunt: 
a) de a denunta unilateral contractul in cazul in care comodatarul nu-și respecta obligatiile prevazute in prezentul contract; 
b) de a i se restitui bunul, la incetarea prezentului contract;
c) de a exercita, in cazul refuzului de restituire a bunului de catre comodatar, actiunea reala in revendicare sau o actiune personala derivata dincontract. 

Art. 5. Comodatarului are dreptul de a i se asigura de catre comodant folosinta bunului pe toata durata contractului; 

Art.6 .   Comodatarul se obligă:
· să se îngrijească de conservarea lucrului împrumutat ca un bun proprietar şi chiar mai bine decât de lucrurile sale, care este obligat să le sacrifice la nevoie în vederea conservării lucrului împrumutat, întrucât contractul este încheiat în interesul său;
· să întrebuinţeze lucrul numai la destinaţia determinată prin natura lui sub sancţiunea plăţii de daune interese;
· să suporte riscul pieirii fortuite a bunului, cu excepţia întrebuinţării normale şi fără culpă din partea sa;
· să suporte cheltuielile necesare folosinţei lucrului;
· să nu încredinţeze lucrul cu orice titlu unei terţe persoane;
· să restituie la scadenţă lucrul împrumutat în natura sa specifică.

V. RĂSPUNDEREA COMODATARULUI
Art. 7. Comodatarul răspunde pentru deteriorarea sau pieirea în tot sau în parte a lucrului, dacă nu dovedeşte că deteriorarea sau pieirea s-a produs fortuit sau că deteriorarea este consecinţa folosirii potrivit destinaţiei şi fără culpă din partea sa.

VI. STINGEREA EFECTELOR COMODATULUI
Art. 8. (1) Raporturile contractuale încetează prin restituirea lucrului în stare corespunzătoare la termenul prevăzut în contract.
(2) În cazul nerespectării obligaţiilor de către comodatar, comodantul poate cere rezilierea contractului conform regulilor generale.
(3) În cazul in care societatea  se dizolva prezentul contract încetează de drept.


VII. FORȚA MAJORĂ 
Art. 9 (1) Forta majora exonereaza partile de raspundere in cazul executarii necorespunzatoare sau cu intarziere a obligatiilor asumate prin prezentul contract. 
(2) Prin forta majora se intelege un eveniment independent de vointa partilor, imprevizibil și insurmontabil, apărut după incheierea contractului, care impiedica partile să-i execute obligatiile asumate.

VIII. LITIGII
Art. 10. Litigiile de orice fel decurgând din executarea prezentului contract de comodat, se vor soluţiona pe cale amiabilă. În cazul în care acest lucru este imposibil, litigiul va fi dedus spre soluţionare instanţelor judecătoreşti de drept comun din judeţul DÂMBOVIȚA.

IX. ALTE CLAUZE 
Art. 11. Orice modificare a prezentului contract se face prin act aditional, care va constitui parte integranta a acestuia. 

Încheiat astăzi ...................................în  doua exemplare originale cate unul pentru fiecare parte.

